पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना की फेफड़ों पर सीधी पकड़ मजबूत हाेने से स्थिति बद से बदतर हाेती दिखाई दे रही है। अब भी जाे लाेग काेराेना काे हल्के में ले रहे हैं वे खुद की जान के साथ दूसराें की जान काे भी खतरे में डाल रहे हैं। जिले में शनिवार काे 1025 सैंपलाें की जांच रिपोर्ट में 314 केस पाॅजिटिव पाए गए। प्रति 100 सैंपल पर पाॅजिटिव हाेने की दर 29.56 फीसदी है। भय और माैत के बीच सुखद यह है कि ठीक हाेने वालाें की दर 66.07 फीसदी है। जिले में एक्टिव केस का आंकड़ा 2348 है, जाे एक दिन पूर्व शुक्रवार काे 2483 एक्टिव केस से 135 कम हैं। यानी एक ही दिन में काेराेना से 135 लाेग पूरी तरह ठीक हाे गए।जिले में संक्रमण की आशंका में 1 लाख 4 हजार 871 लाेगाें के सैंपल लिए जा चुके हैं, जिसमें 1 लाख 3223 सैंपल की जांच में 6849 पाॅजिटिव केस हैं। नेगेटिव केस 96 हजार 374 हैं, जबकि 1648 सैंपलाें की जांच हाेनी है। अब 7037 पाॅजिटिव केस है। रिकवर यानी ठीक हाेने वालाें की संख्या 4649 है। पाॅजिटिव 2344 हाेम क्वारेंटाइन हैं।
जिला चिकित्सालय में 9 माैत, दावा काेराेना से सिर्फ 4 की माैत
माैत के आंकड़ाें के बारे में जानकारी के लिए पीएमओं डाॅ. सी.एल. मीणा काे शनिवार शाम कई बार काॅल किया, लेकिन उन्हाेंने रिसीव नहीं की। सूत्राें के अनुसार जिला चिकित्सालय में काेराेना से पिछले 24 घंटे में 9 लाेगाें की काेराेना से माैत हाे गई, जबकि अस्पताल प्रशासन ने काेराेना से सिर्फ 4 माैत हाेने का दावा किया। डाॅ. आर.डी. मीणा ने बताया कि शनिवार काे जिला चिकित्सालय में 9 लाेगाें की माैत हुई, जहां 5 लाेगाें की माैत दमा व अन्य बीमारी से हुई। काेराेना से 4 ही माैत हुई हैं। पीएमओं डाॅ. मीणा जिला चिकित्सालय के सर्वेसर्वा हैं, उनके फाेन नहीं उठाने से लगता है कि कहीं माैत के आंकड़े छिपाने की कवायद ताे नहीं चल रही। दूसरी और उदयपुरा महवा की मल्ली देवी पत्नी शिव लाल की घर पर काेराेना से माैत हाे गई, जिसे जिला चिकित्सालय से घर भेज दिया था। इसी प्रकार भरतपुर के सीकरी में कार्यरत महवा निवासी डाॅ. काैशल शर्मा की भी काेराेना से माैत हाे गई।
कोरोना पीड़ित महिला की मौत, बेटा भी पॉजिटिव मेहंदीपुर बालाजी| समीपवर्ती गांव उदयपुरा निवासी 65 वर्षीय कोरोना पीड़ित महिला की शनिवार को उसके घर पर मौत हो गई। इसका दोपहर परिजनों द्वारा गांव में ही दाह संस्कार किया गया। जानकारी के अनुसार उदयपुरा निवासी मल्ली देवी पत्नी शिवलाल व उसके बेटे मुरारी पुत्र शिवलाल की 27 अप्रैल को कोरोना रिपोर्ट पॉजिटिव आई थी। ऐसे में मल्ली देवी व उसका पुत्र स्थानीय डॉक्टरों से ही इलाज करवाता रहा। कोरोना पीड़ित मुरारी ने बताया कि शनिवार को मां मल्ली देवी की अचानक ज्यादा तबीयत बिगड़ने पर उसे जिला चिकित्सालय दाैसा ले गया जहां मौजूद चिकित्सकों ने कुछ इंजेक्शन और प्राथमिक उपचार देकर ऑक्सीजन की कमी व गंभीर हालत बताते हुए कहीं अन्यत्र ले जाने की सलाह दी ऐसे में उनके द्वारा वापस अपने गांव उदयपुरा लाया गया जहां घर पर कुछ समय बाद ही उसने दम तोड़ दिया। मौत के बाद उसका दाह संस्कार कर दिया गया।
गीजगढ़ कस्बे में कोरोना से तीन दिन में दूसरी मौत गीजगढ़| कस्बे में तीन दिन के अंतराल में कोरोना पॉजिटिव महिला की मौत हो जाने से प्रशासन में खलबली मच गई। मौत की सूचना लगते ही चिकित्सकों की टीम सहित प्रशासन ने मौके पर पहुंच कर अंतिम संस्कार की कार्रवाई शुरू कराई। कस्बे में एससी माेहल्ला निवासी विमला देवी (50) की पांच दिन पहले कोरोना पॉजिटिव रिपोर्ट आई थी। जिसकी शनिवार को मौत हो गई। इससे पहले भी कस्बे में बुधवार को एक 70 साल के वृद्ध की कोरोना से मौत हो चुकी है। कोरोना भय के चलते परिवार के सदस्यों के अलावा कोई नजदीक नहीं आया। इसके चलते महिला के शव को जुगाड़ में रखकर अंतिम संस्कार के लिए श्मशानघाट तक पहुंचाया। इससे पहले भी पॉजिटिव व्यक्ति की मौत हो जाने पर ट्रैक्टर ट्रॉली से शव को श्मशान में अंतिम संस्कार के लिए ले गए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn